Светилник Блитвеница

Светилник Блитвеница — активен светилник на истоимениот хрватски остров, на крајниот западен крај на Шибеничкиот архипелаг, се наоѓа југозападно од островот Жирје во Јадранското Море. 

Стрмното карпесто островче лежи веднаш до длабока водна бездна со длабочина што достигнува 200 метри, со стрмно извиткано морско дно кое содржи црвени корали. Длабоката вода е богата со риби како што е туната, што ја прави популарно место за риболов на голем дивеч. Забележани се сини ајкули како се хранат со туната која живее во близината. Блитвеница е добро позната по своите силни струи и бурно море, што го прави закотвувањето ризично освен во мирни услови.  

 Историја 
лево|мини|Светилник Блитвеница|260x260пкс
Изграден во 1872 година, светилникот се состои од двокатна куќа, изградена околу основата на осумаголна кула висока 21 метар, која поддржува една галерија и бело обоен фенер. Изградбата на светилникот честопати се одложувала поради тешкотиите при истоварување на материјали на островот во немирно море. Работниците честопати биле заглавени неколку дена кога условите се влошуваа, оставајќи ги да егзистираат со минимални резерви. Добивањето свежа вода било исто така проблем поради ниските врнежи од дожд, па затоа била изградена и цистерна за вода за чуварите, која сè уште се користи денес. 

На висина од 38 метри над морето, светлото има дострел од 24 наутички милји и се состои од два трепкања бела светлина на секои триесет секунди. Исто така, постои и секундарно резервно светло кое има дострел од 12 наутички милји. 

Светилникот го управува и одржува државната компанија „Пловпут“. Во 1990 година, светилникот бил автоматизиран и чуварите биле повлечени, но во 2002 година тие се вратиле на локацијата поради неговата важност, како и за да помогнат во неговото одржување и да го чуваат светилникот безбеден. Смената на островчето трае петнаесет дена. 

Во 2011 година, Блитвеница, заедно со светилниците кај Муло и Пришњак, биле прикажани на сет комеморативни марки од хрватската поштенска служба „Хрватска пошта“. 

 Наводи 

 Надворешни врски 

 Светилникот Клиф Блитвеница
Категорија:Острови во Јадранското Море
Категорија:Координати на Википодатоците